**Lietuvos grūdų supirkimo įmonėse 2019 m. 40 savaitę (09 30–10 06) kviečiai buvo superkami vidutiniškai po 161,63 EUR/t – kaina buvo 0,88 proc. didesnė negu prieš savaitę (39 savaitę (09 23–29) ir 11,92 proc. mažesnė negu prieš metus (2018 m. 40 savaitę (10 01–07). Pašarinių miežių (II klasės) vidutinė supirkimo kaina 40 savaitę, palyginti su rugsėjo pabaigoje buvusia kaina, padidėjo 3,20 proc. (iki 130,11 EUR/t), bet buvo 19,42 proc. mažesnė negu prieš metus tuo pačiu laikotarpiu. Kvietrugiai buvo superkami vidutiniškai po 140,13 EUR/t – 4,81 proc. didesne kaina, palyginti su prieš savaitę buvusia kaina, bet 11,47 proc. pigiau negu prieš metus atitinkamu laikotarpiu. Analizuojamu laikotarpiu rapsai buvo superkami vidutiniškai po 371,87 EUR/t – 3,05 proc. didesne kaina negu prieš savaitę ir 3,29 proc. didesne kaina negu prieš metus.**

**Rugių vidutinė supirkimo kaina šių metų 40 savaitę sudarė 104,84 EUR/t – buvo 6,77 proc. mažesnė negu prieš savaitę ir net 20,56 proc. mažesnė, palyginti su prieš metus buvusia kaina.**

**Šaltinis: ŽŪIKVC (LŽŪMPRIS)
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397 227**